5เดือนคลังกระเป๋าตุง เก็บรายได้เกินเป้า1.41หมื่นล้าน
คลังโชว์รายได้รัฐบาล 5 เดือน เกินเป้า 1.41 หมื่นล้าน ได้รัฐวิสาหกิจส่งเงินสูงกว่าประมาณการ
31 มี.ค. 2560

คลังโชว์รายได้รัฐบาล 5 เดือน เกินเป้า 1.41 หมื่นล้าน ได้รัฐวิสาหกิจส่งเงินสูงกว่าประมาณการนายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เปิดเผยว่า การจัดเก็บรายได้รัฐบาล ในช่วง 5 เดือนแรกของปีงบประมาณ 2560 รัฐบาลจัดเก็บได้ 8.76 แสนล้านบาท สูงกว่าประมาณการ 1.41 หมื่นล้านบาท เนื่องจากการจัดเก็บรายได้ของ หน่วยงานอื่นสูงกว่าประมาณการ 2.09 หมื่นล้านบาท และการนำส่งรายได้ของรัฐวิสาหกิจสูงกว่าประมาณการ 1.15 หมื่นล้านบาททั้งนี้ การเก็บภาษีของ 3 กรมภาษี ยังต่ำกว่าเป้าหมาย โดยกรมสรรพากรเก็บภาษีต่ำกว่าประมาณการ 8,421 ล้านบาท โดยภาษีที่จัดเก็บได้ต่ำกว่าเป้าหมายที่สำคัญ คือ ภาษีมูลค่าเพิ่มจัดเก็บได้ ต่ำกว่าเป้าหมาย 1.08 หมื่นล้านบาทขณะที่ กรมสรรพสามิต เก็บภาษี ต่ำกว่าประมาณการ 2,907 ล้านบาท โดยภาษีที่จัดเก็บได้ต่ำกว่าเป้าหมาย ได้แก่ ภาษียาสูบ ภาษีรถยนต์ และภาษีสุรา สำหรับกรมศุลกากรจัดเก็บภาษี ต่ำกว่าประมาณการ 8,567 ล้านบาท เป็นผลจากการจัดเก็บอากรขาเข้าต่ำกว่า เป้าหมายจำนวน 8,712 ล้านบาท เนื่องจากการใช้สิทธิพิเศษภายใต้ความตกลง เขตการค้าเสรี (FTA) มีอัตราการขยายตัวอย่างต่อเนื่องและผลกระทบจากการปรับโครงสร้างภาษีศุลกากร ระยะที่ 2นายกฤษฎา กล่าวว่า การจัดเก็บ รายได้ของรัฐบาลในช่วงที่ผ่านมายังเป็นไปตามที่กระทรวงการคลังได้ประเมินไว้ ฐานะการคลังของรัฐบาลตามระบบ กระแสเงินสดในช่วง 5 เดือนแรกของปีงบประมาณ 2560 ว่า รัฐบาลมีรายได้ 8.52 แสนล้านบาท ในขณะที่มีการเบิกจ่ายเงินงบประมาณมีจำนวน 1.38 ล้านล้านบาท รัฐบาลได้กู้เงินเพื่อชดเชยการ ขาดดุล จำนวน 2.34 แสนล้านบาท ส่งผลให้เงินคงคลัง ณ สิ้นเดือน ก.พ. 2560 มีจำนวนทั้งสิ้น 1.08 แสนล้านบาท